______ کلمۃ الحکمہ______
مجیب مجاہد
نہ گُرکیں پاس ہلّتگ
نہ جمبرے سپیدیءِ جلشک دنت
اِے کئ نہ وشیں لبزےءِ بِساط ءَ
روچ مرگءِ ساعتءَ
اژدہاےءَ پلک اِتگ ،!
پہ چم دیستںیں گواہیءَ !
کماش، کوچّگ ءِ جوان شاہدیءَ بس بنت،
“گُشنت کہ روچ ادینگ اَت”
کہ شہسوارے اسپءَ زینءُ سنج بوت
گوں میتگءَ مسافریءِ دُراہیاں پہ داد ءُ بخش راہ گپت ،
پڑءُ کپے ءَ سَر کہ بوت، گدان اتنت
ادارےءَ ، سیاہگے چو دُزّیں لََشکرءَ رُدان بُوت سرے داں منزلےءَ دنزتگ،
“لم اَرکبَ جملا!؟___لم ارکبَ جَملا!؟★¹”
“الا تستمعون!!؟”★²
سوار جہیت کہ آس بارت کمانءِ تیر،
نگاہ مزاریں پُسگءِ چہ حونءَ آڈہور بُوت
سلور زاتیں لشکرءِ نہاریں دیہہ لگور بُوت
نہ اژدہاہ ءِ شم کن انت بُستءُہار
نہ پریشتگانی کم بنت آہ ءُ زار
پُلنگءِ درپش پشتکپت نہ پشتکپت شہسوار۔۔
¹★ من اشترءَ سوار بوت نکناں..
²★ شما اشکنگااِت( کہ اے چی گشگا انت۔۔